Kom leer rugby by Varsitybeker | Netwerk24
Wag doodgeskiet, vuurwapen gesteel
Die polisie het 'n met 'n uitgebreide soektog begin nadat 'n 31-jarige veiligheidswag Dinsdag by 'n bouperseel in Barberton, Mpumalanga, doodgeskiet en van sy vuurwapen en ammunisie beroof is.
Kom leer rugby by Varsitybeker
Deur Abrie De Swardt, George 23 April 2019 00:07
U hoofartikel van 18 April oor die Varsitybeker-eindstryd tussen die Maties en Tukkies slaan die spyker op die kop.
Baie geluk aan die Matie- eerste span van 2019 – julle maak ons oud-Maties baie trots.
Dit blyk daaruit dat ons universiteitspelers talle lesse aan ons Superrugby-spanne kan leer. Hierdie eindstryd het getoon dat 'n goed afgerigte span, soos die Maties, aanvallende hardloop-rugby in die beste tradisie van die spel kan speel. Dok Craven sou baie trots gewees het op wat Hawies Fourie en sy span afrigters gedoen het om die spelers tot die uitvoering van hul vaardighede af te rig. Bitter min basiese foute en uitstekende kombinasies tussen voor- en agterspelers het tot oorwinning gelei.
Die 22 000 toeskouers en wonderlike atmosfeer het 'n rugbyfees soos min geskep – inderdaad 'n volksfees, soos Craven die bydrae van rugby tot samesyn tussen mense dikwels genoem het.